text: Politiet: Hjælp!  
  24 april 2012 kl. 07.52
  Sydøstjyllands Politi beder om hjælp i mulig drabssag i Give. Har nogen set eks-manden eller hans bil?
  Sagen om en kvinde fra Litauen, der blev fundet død torsdag, giver politiet grå hår i hovedet. Trods en del henvendelser.
  Kvinden betragtes som myrdet. Hun har kvælningsmærker på halsen. Eks-manden er sigtet og fængslet. Men politiet er stadig stærkt interesseret i vidner, der har set den Audi A6, som han har benyttet.
  
  Hvem har set bilen? 
  Politiets interesse gælder især i bilens færden i tidsrummet fra kl. 06.00 til kl. 10.00 den 19. april omkring Hedeby ved Give. Også eks-mandens bror er blevet anholdt og sigtet i sagen, men løsladt igen. 
  Politiet arbejder ud fra, at der kan være tale om et jalousi-drab. kvinden havde fået sig en dansk kæreste.
  
  Dødstrusler
  I grundlovsforhøret af eks-manden kom det frem, at han havde sendt flere sms'er til ofret med dødstrusler. "Jeg beder en bøn om at du skal krepere". "Du er heldig. Du får en nem død". "Forbander dig du tæve". 
  Den sigtede littauiske eks-mand nægtede sig skyldig i grundlovsforhøret.
  